બહુચર્ચીત સેટેલાઇટ ગેંગ રેપ પ્રકરણમાં તથ્ય બહાર લાવવા પોલીસ મથી રહી છે પરંતુ સફળતા મળી રહી નથી. તેથી પોલીસ કથિત આરોપીઓની ધરપકડ કરી રહી નથી. ત્યારે આ પ્રકરણમાં સત્ય બહાર લાવવા માટે પોલીસે ગૌરવ, વૃષભ અને યામિનીના નાર્કો, પોલીગ્રાફી-લાઇડિટેક્શન ટેસ્ટ માટે અરજી કરી હતી. જેમાં ત્રણે કથિત આરોપીઓએ પોતે નિર્દોષ હોવાનું કહી તપાસમાં સહકાર આપવા તૈયાર હોવાનું કહી આ ટેસ્ટ માટે કોર્ટ સમક્ષ સમંતિ આપી હતી. આ બાબત ધ્યાને લઇ એડિશનલ ચીફ મેટ્રોપોલિટન મેજિસ્ટ્રેટ એન.પી. રાડિયાએ ત્રણેના નાર્કો, પોલીગ્રાફી-લાઇ ડિટેક્શન ટેસ્ટની મંજૂરી આપી છે. આ સાથે જ કોર્ટે દોઢ પાનાના ચુકાદામાં એવી નોંધ કરી હતી કે, ‘આરોપીઓ સ્વખુશીથી ટેસ્ટ માટે તૈયાર થયા છે ત્યારે પરવાનગી આપવામાં વાંધો નથી.’